User:Rajanmahawr

राजस्थान के दौसा जिले में लालसोट तहसील से करीब 25 km दूर घाटा गांव के पहाड़ों के बीच मां पपलाज का भव्य मंदिर स्थित है। जागा पोथी के अनुसार यहां तकरीबन 1100 वर्ष तथा पुरातत्व विभाग के अनुसार 788 वर्ष पूर्व स्थापित पपलाज माता की मूर्ति है, जो कि बहुत ही चमत्कारी है। जहां पर लाखों की तादाद में श्रद्धालु मनौतियां मांगते हैं।

यहां पर हर माह की अष्टमी, वर्ष में बैशाख माह व भाद्र पक्ष के शुक्ल पक्ष की छठ से शुरू होने वाला मेला अष्टमी तक रहता है। भाद्रपद के मेले में  करीब 9 लाख श्रद्धालु आते हैं। दौसा जिले में ही नहीं अपितु प्रदेश, देश तथा अंतरराष्ट्रीय स्तर पर अपनी ख्याति के चलते लोग माता के दर्शन करने पहुंचते हैं। गूंगे, बहरे, अंधे, लकवा ग्रस्त, व्यापार, विवाह या फिर अन्य अड़चनों से पीड़ित लोग माताजी के प्रभाव से ठीक हो गए।

पपलाज माता मंदिर के तीस फीट बगल में पहाड़ पर बनी सैंकड़ों वर्ष पुरानी पांच फीट गहरी कुई है जिसमें करीब तीन फीट पानी सदैव रहता है। लाखो श्रद्धालु इस कुई से पानी पीते हैं फिर भी इसका पानी कभी खत्म नहीं होता। गर्मियों में भी इसमें पानी बरकरार रहता है। लोगों के अनुसार यह पानी चर्मरोग को दूर करने में राम बाण साबित होता है।